stanford-oval/wikipedia huggingface dataset:
סולומון דניאל
הערות שוליים

↑  אלון בן דוד, ‏סולומון חתם בחדרה, שמרוצה מהישארותו של לוסיו, באתר ONE‏, 12 ביולי 2019
↑  מערכת בלינקר, סולומון דניאל חתם בהפועל נוף הגליל, באתר בלינקר, 20 ביוני 2021
↑  מערכת ONE, ‏הפועל ירושלים הודיעה: סולומון דניאל הצטרף, באתר ONE‏, 6 בינואר 2022
↑  סולומון דניאל ודניאל טוויזר באום אל פאחם, אביב סלם בבני יהודה, באתר וואלה, 29 במאי 2022
↑  תומר חבז, ‏סלומון דניאל חתם רשמית לעונה אחת בבני יהודה, באתר ONE‏, 31 באוגוסט 2023
↑  תומר חבז, ‏רשמי: סולומון דניאל הצטרף להפועל כפר שלם, באתר ONE‏, 10 בספטמבר 2024
מריסה אבלה

| --- | --- |

 לידה:  8 בדצמבר 1996 (בת 28) ברייטון, אנגליה, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  2008, 2020
 מקום לימודים:  האקדמיה המלכותית לאמנות הדרמה (2019)  Roedean School 
 פרופיל ב-IMDb
 
מריסה גבריאל אבלה (באנגלית: Marisa Gabrielle Abela; נולדה ב-7 בדצמבר 1996) היא שחקנית בריטית-יהודייה.
ביוגרפיה

אבלה נולדה בברייטון וגדלה ברוטינגדין עם אחיה הגדול ג'ק, לשחקנית קרוליין גרובר ולבמאי אנג'לו אבלה וגדלה. אביה ממוצא מלטזי-לובי ואנגלי, ואמה ממוצא יהודי פולני ויהודי רוסי.
היא למדה בבית הספר רודיאן ולמדה משחק בסדנת לתיאטרון. ב-2019 סיימה את לימודיה בהאקדמיה המלכותית לאמנות הדרמה (RADA).
קריירה

בשנת 2008 הופיעה לראשונה אבלה, בהיותה בת 11 בתור אליס במותחן "אדם בקופסה".
עם סיום לימודיה ב-RADA בשנת 2019 ערכה את הופעות הבכורה שלה בטלוויזיה, בערוץ Sky One במותחן הפוליטי קוברה בדמות של אלי סאתרלנד ובערוצים BBC Two ו-HBO בדרמה האמריקאית "התעשייה" בדמות הראשית של יסמין קארה-חנני. ב-2022 היא הופיעה בסרט היא אהבה בדמות של לואיז ובסרט סוכן נוכל בדמות של סופי ג'ונס.
בשנת 2023, השתתפה בסרט ברבי בתפקיד ברבי טין טוק.
קריירה > הפריצה

בשנת 2024 כיכבה בתור איימי ווינהאוס בסרט Back to Black, סרט דרמה ביוגרפי על הזמרת בבימויה של סם טיילור-ג'ונסון. בסרט אבלה גם מבצעת את השירים של ווינהאוס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | אדם בקופסה | אליס |  |
| 2022 | סוכן נוכל | סופי ג'ונס |  |
| 2022 | היא אהבה | לואיז |  |
| 2023 | ברבי | ברבי טין טוק |  |
| 2024 | Back to Black | איימי ווינהאוס |  |
| 2025 | תיק שחור (אנ') | קלריסה דובוז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2020 | קוברה | אלי סאת'רלנד | תפקיד ראשי (עונה 1); 6 פרקים |
| 2020 | התעשייה | יסמין קארה-חנני | שחקנית ראשית |
הערות שוליים

↑  Condé Nast, Meet Marisa Abela, the Breakout Star of the New HBO Series “Industry”, Vogue, ‏2020-11-02 (באנגלית אמריקאית)
↑  Chris Newbould, Marisa Abela on playing a Lebanese character in HBO's 'Industry', The National, ‏2022-07-25 (באנגלית)
↑  חוזרת לשחור: זו השחקנית שתגלם את איימי ווינהאוס, באתר ‏מאקו‏, 13 בינואר 2023
↑  Matt Grobar, Greta Gerwig’s ‘Barbie’ Adds ‘Industry’ Actor Marisa Abela, Deadline, ‏2022-07-05 (באנגלית אמריקאית)
↑  איימי ווינהאוס Back to Black | LEV, ‏2024-04-01
↑  מתן שרון, צבע חדש: במקום לחזור לשחור, הסרט על איימי ויינהאוס נצבע בורוד, באתר צבע חדש: במקום לחזור לשחור, הסרט על איימי ויינהאוס נצבע בורוד | טיים אאוט, ‏2024-04-16
| --- | --- |
בקרת זהויות :  LCCN: no2021066026  VIAF: 23162299437320061782   WorldCat (עם VIAF): 23162299437320061782
נעמי האריס

| --- | --- |

האריס, 2014
 לידה:  6 בספטמבר 1976 (בת 48) לונדון, הממלכה המאוחדת 
 שם לידה:  Naomie Melanie Harris 
 מדינה:  הממלכה המאוחדת 
 תקופת הפעילות:  מ-1987 
 מקום לימודים:  אוניברסיטת קיימברידג'  The St Marylebone CofE School  בית הספר למשחק בריסטול אולד ויק  מכללת פמברוק  בית הספר למשחק של אנה שר 
 פרסים והוקרה:  קצינה במסדר האימפריה הבריטית (1 בינואר 2017) 
 פרופיל ב-IMDb
 
האריס, 2010
נעמי מלאני האריס (באנגלית: Naomie Melanie Harris; נולדה ב-6 בספטמבר 1976) היא שחקנית קולנוע אנגלייה, אשר מוכרת בזכות תפקידה בתור טיה דאלמה בסדרת סרטי "שודדי הקאריביים" ובזכות הופעתה בתור איב מאניפני (אנ') בסרטי ג'יימס בונד "סקייפול" (2012), "ספקטר" (2015) ו"לא זמן למות" (2021). בשנת 2016, שיחקה בסרט "אור ירח" שזכה לשבחים, הופעה שזיכתה אותה במספר שבחים, כולל מועמדויות לפרס גלובוס הזהב, לפרס BAFTA, ולפרס אוסקר לשחקנית המשנה הטובה ביותר.
ביוגרפיה

האריס נולדה וגדלה בלונדון לאם חד הורית, כותבת המערכונים ליסל קיילה, שהיגרה לממלכה המאוחדת מג'מייקה.
האריס סיימה את לימודיה ב"מכללת פמברוק" עם תואר ראשון במדעי החברה ומדע המדינה. לאחר מכן עברה ללמוד משחק בית בריסטול לתיאטרון. האריס היא בודהיסטית.
קריירה

ב-1987, כשהייתה בת 11 החלה לשחק בסדרת טלוויזיה "סיימון והמכשפה", שנמשכה 25 פרקים ושודרה ברשת BBC.
את קריירת המשחק שלה החלה האריס בתחום הטלוויזיה והופיעה במספר בסדרות, בהן "אנשי המחר".
את פריצתה הקולנועית עשתה האריס במותחן האימה הבדיוני של דני בויל "28 יום אחרי"; בסרט גילמה את סלינה, צעירה שמשפחתה נרצחה במגפת וירוס קטלני שהפך את מרבית האוכלוסייה האנושית לזומבים, והיא נאבקת בהם עם ניצול נוסף. ב-2004 הופיעה האריס בקומדיית הפשע "רישיון לגנוב"; בסרט גילמה את סופי, שוטרת שרודפת אחר פושע חלקלק בשם מאקס בורדט (פירס ברוסנן).
בשנת 2006 נבחרה האריס לשחק בסרט השני בסדרת סרטי "שודדי הקאריביים", "שודדי הקאריביים: תיבה של איש מת".
בסרט גילמה האריס את דמותה של טיה דאלמה, מכשפה מסתורית וידידה של גיבור הטרילוגיה קפטן ג'ק ספארו (ג'וני דפ), המעניקה לו מצפן מכושף ושומרת בביתה את קפטן הקטור ברבוסה (ג'פרי ראש) שנחשב למת.
במקביל לצילומיה בסרט "שודדי הקריביים" שיחקה האריס גם בסרט הפשע "מיאמי וייס" המבוסס על סדרת פשע; בסרט גילמה את טרודי ג'פלין, בלשית מהכוחות המסווגים שנתפסת בידי כנופיה ניאו נאצית, ומתיידדת עם הבלש ריקארדו טובס (ג'יימי פוקס).
ב-2007 שיחקה האריס בחלק השלישי של טרילוגיית סרטי הפיראטים, "שודדי הקאריביים: סוף העולם". בשונה מהסרט הקודם, דמותה של האריס בסרט זה הייתה משמעותית יותר – היא גילמה דמות כפולה של המכשפה טיה דאלמה ושל קליפסו, נימפה אחת מאלי הים ואלת הסערות, לה סיפור אהבה עם קפטן דייווי ג'ונס (ביל ניי), אדם אימתני דמוי תמנון וקפטן ספינת "ההולנדי המעופף".
בשנת 2015 חזרה לגלם את גברת מאניפני בסרט "ספקטר", ה-24 בסדרת סרטי ג'יימס בונד.
בשנת 2016 השתתפה בסרט "יופי נסתר", לצד ויל סמית', קייט וינסלט והלן מירן. באותה שנה השתתפה לצד יואן מקגרגור בסרט "בוגד משלנו". בהמשך השנה שיחקה בסרט הדרמה עטור השבחים "אור ירח" שנכתב ובוים על ידי בארי ג'נקינס. האריס גילמה בסרט את פולה, אימו האלימה של טיירון הצעיר; על תפקידה בסרט, קצרה האריס את שבחי המבקרים וכן קיבלה מועמדות לפרס אוסקר לשחקנית המשנה הטובה ביותר, מועמדות לפרס גלובוס הזהב, מועמדות לפרס באפט"א ולפרס גילדת שחקני המסך.
בשנת 2020 לוהקה לסרט הדרמה של בנג'מין קלירי "שירת הברבור" שעלה לשידור במהלך 2021 בשירות הזרמת המדיה של אפל TV פלוס.
באוגוסט 2024, יצא לאור הסרט "The Wasp" בבימויו של גיום מוראלס המתמקד בשתי חברות לשעבר, בגילומן של האריס ונטלי דורמר, שנקלעות למשחק של חתול ועכבר מלא באלימות ואיומים. הדמות של האריס, הת'ר, היא אישה עשירה וחסרת ילדים מלונדון שנמצאת בנישואים מתוחים עם בעלה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Crust | פקידת הקבלה |  |
| 2002 | Living In Hope | ג'יני |  |
| 2002 | Anansi | קארל |  |
| 2002 | 28 יום אחרי | סלינה |  |
| 2004 | טראומה | אליסה |  |
| 2004 | רישיון לגנוב | סופי |  |
| 2006 | שודדי הקאריביים: תיבה של איש מת | טיה דאלמה |  |
| 2006 | מיאמי וייס | טרודי ג'ופלין |  |
| 2006 | טריסטרם שנדי | ג'ני |  |
| 2007 | שודדי הקאריביים: סוף העולם | טיה דאלמה |  |
| 2008 | מלכי הרחוב | לינדה וושינגטון |  |
| 2008 | Explicit Ills | ג'יל |  |
| 2008 | אוגוסט | שרה |  |
| 2009 | Morris: A Life with Bells On | סוניה |  |
| 2009 | מתנקש הנינג'ה | מיקה קורטי |  |
| 2009 | חמש החברות האחרונות שלי | ג'מה |  |
| 2010 | סקס סמים ורוקנרול | דניס |  |
| 2010 | התלמיד מספר אחת | ג'יין |  |
| 2012 | סקייפול | איב מאניפני (אנ') |  |
| 2013 | מנדלה - הדרך הארוכה אל החופש | ויני מדיקיזלה-מנדלה |  |
| 2015 | ללא כפפות | אנג'לה ריביירה |  |
| 2015 | ספקטר | איב מאניפני (אנ') |  |
| 2016 | בוגד משלנו | גייל פרקינס |  |
| 2016 | אור ירח | פולה | פרס סטלייט לשחקנית המשנה הטובה ביותר בסרט קולנוע (2016) מועמדת פרס אוסקר לשחקנית המשנה הטובה ביותר (2016) ‏מועמדת פרס גלובוס הזהב לשחקנית המשנה הטובה ביותר (2016) מועמדת פרס באפט"א לשחקנית הטובה ביותר בתפקיד משנה (2016) ‏מועמדת פרס גילדת שחקני המסך לשחקנית המשנה הטובה ביותר (2016) ‏מועמדת פרסי הקולנוע הבריטי העצמאי לשחקנית המשנה הטובה ביותר (2016) |
| 2016 | יופי נסתר | מדליין |  |
| 2018 | פרא | ד"ר קייט קולדוול |  |
| 2018 | מוגלי: אגדת הג'ונגל | נישה (אנ') |  |
| 2019 | שחור וכחול | אלישיה ווסט |  |
| 2021 | ונום 2 | פרנסס באריסון / שריק (אנ') |  |
| 2021 | לא זמן למות | איב מאניפני (אנ') |  |
| 2021 | שירת הברבור | פופי טרנר |  |
| 2024 | Robin and the Hoods | קליפבורד |  |
| 2024 | The Wasp | הת'ר |  |
| 2025 | תיק שחור (אנ') | ד"ר זואי ווהן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1987 - 1988 | סימון והמכשפה | ג'ויס | 12 פרקים |
| 1989 | Erasmus Microman | מילי | פרק: "Socrates" |
| 1992 - 1993 | Runaway Bay | שוקו | 17 פרקים |
| 1992 - 1995 | The Tomorrow People | עמי ג'קסון | 16 פרקים |
| 2002 | משפט ועונש | טארה גריי | פרק: "Trial & Retribution V - Part Two" |
| 2002 | White Teeth | קלרה | מיני-סדרה |
| 2002 | The Project | מגי דאן | סרט טלוויזיה של BBC |
| 2002 - 2003 | דינוטופיה | רומאנה | 2 פרקים |
| 2008 | Poppy Shakespeare | פופי שייקספיר | סרט טלוויזיה של ערוץ 4 |
| 2009 | Small Island | הורטנס רוברטס | מיני-סדרה  מועמדת פרס סטלייט לשחקנית הטובה ביותר במיני-סדרה (2009) |
| 2009 | Blood and Oil | אליס אומוקה | סרט טלוויזיה |
| 2010 | Accused | אליסון וייד | פרק: "Alison's Story" |
| 2020 | היום השלישי | הלן | מיני-סדרה |
| 2022 - הווה | האיש שנפל מכוכב אחר | ג'סטין פולס | תפקיד ראשי; 10 פרקים |
הערות שוליים

↑  Murtada Elfadl, ‘The Wasp’ Review: Naomie Harris and Natalie Dormer Play Old Friends With Fresh Grievances, Variety, ‏2024-08-31
| פרס סטלייט לשחקנית המשנה הטובה ביותר בסרט קולנוע |
| --- | --- | --- |
| דרמה (1996–2005) | קורטני לאב (1996) ‏•‏‏ ג'וליאן מור (1997) ‏•‏‏ קימברלי אליס (1998) ‏•‏‏ קלואי סביני (1999) ‏•‏‏ ג'ניפר אילי / רוזמרי האריס (2000) ‏•‏‏ ג'ניפר קונלי (2001) ‏•‏‏ אידי פאלקו (2002) ‏•‏‏ מריה בלו (2003) ‏•‏‏ ג'ינה רולנדס (2004) ‏•‏‏ לורה ליני (2005) |  |
| מוזיקלי או קומדיה (1996–2005) | דבי ריינולדס (1996) ‏•‏‏ ג'ואן קיוזאק (1997) ‏•‏‏ ג'ואן אלן (1998) ‏•‏‏ קתרין קינר (1999) ‏•‏‏ קייט הדסון (2000) ‏•‏‏ מגי סמית' (2001) ‏•‏‏ טובה פלדשו (2002) ‏•‏‏ פטרישה קלארקסון (2003) ‏•‏‏ רג'ינה קינג (2004) ‏•‏‏ רוזריו דוסון (2005) |  |
| סרט קולנוע (2006–הווה) | ג'ניפר הדסון (2006) ‏•‏‏ איימי ראיין (2007) ‏•‏‏ רוזמרי דה ויט (2008) ‏•‏‏ מוניק (2009) ‏•‏‏ ג'קי ויבר (2010) ‏•‏‏ ג'סיקה צ'סטיין (2011) ‏•‏‏ אן האת'וויי (2012) ‏•‏‏ ג'ון סקוויב (2013) ‏•‏‏ פטרישה ארקט (2014) ‏•‏‏ אליסיה ויקנדר (2015) ‏•‏‏ נעמי האריס (2016) ‏•‏‏ לואיס סמית' (2017) ‏•‏‏ רג'ינה קינג (2018) ‏•‏‏ ג'ניפר לופז (2019) ‏•‏‏ אמנדה סייפריד (2020) ‏•‏‏ קירסטן דנסט (2021) ‏•‏‏ קלייר פוי (2022) ‏•‏‏ דאווין ג'וי רנדולף (2023) ‏•‏‏ אריאנה גרנדה (2024) |  |
| פרס Black Reel להופעת המשנה הטובה ביותר |
| --- | --- | --- |
| שחקן המשנה הטובה ביותר (2000–2022) | מייקל קלארק דאנקן (2000) • דון צ'ידל (2001) • ג'יימי פוקס (2002) • דניס הייסברט (2003) • דג'ימון הונסו (2004) • ג'יימי פוקס (2005) • טרנס הווארד (2006) • דג'ימון הונסו (2007) • ג'פרי רייט (2008) • אנתוני מאקי (2010) • וסלי סנייפס (2011) • דון צ'ידל (2012) • סמואל ל. ג'קסון (2013) • ברקהאד עבדי (2014) • ונדל פירס (2015) • אידריס אלבה (2016) • מהרשלה עלי (2017) • ג'ייסון מיטצ'ל (2018) • מייקל בי. ג'ורדן (2019) • וסלי סנייפס (2020) • דניאל קלויה (2021) • קולמן דומינגו (2022) |  |
| שחקניה המשנה הטובה ביותר (2000–2022) | אריקה באדו (2000) • גבריאל יוניון (2001) • נונה גיי (2002) • קווין לטיפה (2003) • אנה דיווייר סמית' (2004) • שרון וורן (2005) • טראג'י פ. הנסון (2006) • ג'ניפר הדסון (2007) • ויולה דייוויס (2008) • מוניק (2010) • פלישיה רשאד (2011) • אוקטביה ספנסר (2012) • נעמי האריס (2013) • לופיטה ניונגו (2014) • כרמן אג'וגו (2015) • טסה תומפסון (2016) • ויולה דייוויס (2017) • טיפאני האדיש (2018) • רג'ינה קינג (2019) • דוויין ג'וי רנדולף (2020) • דומיניק פישבק (2021) • אונג'נו אליס (2022) |  |
| להופעת המשנה הטוב ביותר (2023–הווה) | דניאל ברוקס (2023) |  |
| --- | --- |
בקרת זהויות :  NLI: 987007347918205171  PLWABN: 9810657159305606  BnF: cb14628503h (data)  GND: 141099879  ISNI: 0000 0001 1456 1966  LCCN: no2004015610  NKC: xx0152213  NTA: 33887108X  SUDOC: 090395972  VIAF: 120345192   WorldCat (עם VIAF): 120345192
טיאה ליאוני

| --- | --- |

טיאה ליאוני, 2007
 לידה:  25 בפברואר 1966 (בת 59) ניו יורק
 שם במה:  Téa Leoni 
 שם לידה:  Elizabeth Téa Pantaleoni 
 מדינה:  ארצות הברית ארצות הברית
 תקופת הפעילות:  מ-1989
 מקום לימודים:  בית הספר ברירלי  תיכון פאטני  קולג' שרה לורנס 
 בן או בת זוג:  דייוויד דוכובני (1997–2014)  ניל טרדיו ג'וניור (1991–1995)   טים דיילי (דצמבר 2014–?) 
 צאצאים:  וסט דוכובני, Kyd Miller Duchovny 
 מספר צאצאים:  2 
 פרסים והוקרה:  פרס סאטורן 
 פרופיל ב-IMDb
 
אליזבת טיאה פנטליאוני (באנגלית: Elizabeth Téa Pantaleoni, נולדה ב-25 בפברואר 1966), המוכרת בשם הבמה טיאה ליאוני (Téa Leoni), היא שחקנית אמריקאית, אשר התפרסמה בסרטים "בחורים רעים" (1995), "פגיעה קטלנית" (1998), "חתונה על תנאי" (2000), "פארק היורה 3" (2001), "ספנגליש" (2004), "דיק וג'יין עושים את זה" (2005) ובשל תפקידה כאליזבת מקורד, מזכירת המדינה של ארצות הברית בסדרה "מזכירת המדינה" (2019-2014) של רשת CBS .
ביוגרפיה

אליזבת טיאה פנטליאוני נולדה בעיר ניו יורק שבארצות הברית, למשפחה נוצרית. לאם תזונאית ודיאטנית ולאב עורך דין ובנה של שחקנית קולנוע ובמה, ואחיינם של חברי שלישייה קאמרית. ליאוני חונכה בבתי ספר פרטיים והחלה ללמוד בקולג', אך לא סיימה את לימודיה.
קריירה

בשנת 1988 לוהקה ליאוני לתפקיד ראשי בסדרת הטלוויזיה "מלאכיות 89'", גרסה מחודשת לסדרת הטלוויזיה המלאכיות של צ'רלי, אך בעיות בהפקה מנעו את שידור הסדרה. שנה לאחר מכן קיבלה ליאוני תפקיד באופרת הסבון סנטה ברברה.
ליאוני שיחקה בתפקיד קטן בסרט "ליגה משלהן" שיצא לאקרנים ב-1992. באותה שנה החלה משחקת בסדרת סיטקום טלוויזיונית "עיוורים מעופפים", בה גילמה הוללת יפהפייה ואקסצנטרית המתאהבת בבוגר מכללה נורמטיבי וגמלוני. הסדרה שודרה במשך עונת שידורים אחת.
ב-1995 שיחקה בתפקיד אורח בסדרה פרייז'ר כארוסתו של סאם מאלון מחופשי על הבר. באותה שנה לוהקה לתפקיד ראשי בסדרת סיטקום טלוויזיונית נוספת ששודרה במשך שלוש עונות. בסדרה, "האמת העירומה", שיחקה ליאוני עיתונאית שהייתה מועמדת לפרס פוליצר, המועסקת על ידי צהובון. ב-1995 יצא לאקרנים סרט הקולנוע "בחורים רעים" בו כיכבה ליאוני לצד ויל סמית' ומרטין לורנס.
במרוצת שנות ה-90 ובעשור הראשון של המאה ה-21 המשיכה ליאוני להופיע בסרטי קולנוע נוספים: בשנת 2000 שיחקה בחתונה על תנאי לצד ניקולס קייג', בתור קייט רינולדס.
ב-2001 הופיעה בפארק היורה 3 בתור אמנדה קירבי לצד ויליאם ה. מייסי, המשחק את גרושה פול קירבי וסם ניל המשחק את ד"ר אלן גרנט.
ב-2002 שיחקה ב"סוף הוליוודי" של וודי אלן בתפקיד אלי. ב-2008 שיחקה ב"עיר רפאים" לצד ריקי ג'רווייס, בתור גוון. בשנת 2011 שיחקה בסרט מיליארד סיבות לשוד.
משנת 2014 עד שנת 2019 שיחקה ליאוני בתפקיד הראשי בסדרת הטלוויזיה "מזכירת המדינה" בתור אליזבת' מקורד, מזכירת המדינה הנבחרת לאחר מותו של המזכיר הקודם.
חיים אישיים

בשנים 1991 עד 1995 הייתה נשואה למפיק פרסומות הטלוויזיה האמריקאי, ניל ג'וזף טרדיו ג'וניור. ב-1997 נישאה לשחקן האמריקאי ממוצא יהודי, דייוויד דוכובני, ולהם שני ילדים משותפים, בת וסט, שנולדה ב-1999 ובן, קיד מילר, שנולד ב-2002. אולם בני הזוג נפרדו ב-2008, ומנו את הסיבה כהתמכרות הסקס של דוכובני. הם חזרו ונפרדו מספר פעמים, אך ב-2014 הם התגרשו סופית.
מאז דצמבר 2014, ליאוני נמצאת בזוגיות עם עמיתה לסדרה "מזכירת המדינה", השחקן טים דיילי.
קארלה גוג'ינו

| --- | --- |

גוג'ינו, 2013
 לידה:  29 באוגוסט 1971 (בת 53) סרסוטה, פלורידה, ארצות הברית
 שם לידה:  Carla Neill Gugino 
 מדינה:  ארצות הברית ארצות הברית
 תקופת הפעילות:  מ-1988
 פרסים והוקרה:  פרס עולם התיאטרון (2005) 
 פרופיל ב-IMDb
 
קארלה גוג'ינו (באנגלית: Carla Gugino; נולדה ב-29 באוגוסט 1971) היא שחקנית אמריקאית. ידועה בעיקר מתפקידיה בסרט "השומרים", בסרט "עיר החטאים", בסדרת הטלוויזיה "הפמליה", וגילום התפקיד אינגריד קורטז בסרטי "ספיי קידס". היא זוכת פרס פסטיבל קאפרי (אנ') לשנת 2007.
ביוגרפיה

קארלה גוג'ינו נולדה בסרסוטה, פלורידה. אביה אורתודנט. הוריה נפרדו כשהייתה בת שנתיים, והיא העבירה את ילדותה בין פלורידה לקליפורניה. בראיון תיארה את ילדותה: "גרתי באוהל אינדיאני בצפון קליפורניה, ובוואן בעיירה ביג סור. עם אבא שלי גרתי בבית יפהפה עם בריכת שחייה ומגרש טניס והיינו טסים לאירופה בקיץ. אז אני מרגישה כאילו היו לי שתי ילדויות". בנערותה עבדה כדוגמנית, והלכה לסדנאות משחק בעצתה של דודתה, המנחה של "עשינו עסק". שוחררה מהאפוטרופסות של הוריה בתמיכתם כשהייתה בת 16.
קריירה

קריירת המשחק של גוג'ינו מסוף שנות השמונים עד אמצע שנות התשעים כוללת הופעות בסדרות הצלצול הגואל, אלף, דוגי האוזר, מי הבוס? ושנות הקסם.
כיכבה בסרט הקומדיה הרומנטית "Son in Law"‏ (1993), והופיעה בווידאו קליפ של להקת בון ג'ובי לשיר "Always"‏ (1994).
ב-1996, גוג'ינו גילמה את אשלי בסדרה ספין סיטי, ושנה לאחר מכן הופיעה בסרט "Lovelife". ב-1998 כיכבה בסרטו של בריאן דה פלמה, עיני נחש, והופיעה בסרט "Judas Kiss" שאותו גם הפיקה. שיחקה את הדמות ד"ר ג'ינה סימון בעונה האחרונה של הסדרה "שיקגו הופ" (1999-2000).
ב-2001 גילמה את אם המשפחה אינגריד קורטז בסרט הראשון בסדרת סרטי "ספיי קידס" מאת הבמאי רוברט רודריגז (היא הופיעה בשני הסרטים הבאים בסדרה ב-2002 ו-2003). באותה שנה שיחקה בסרטו של ג'ט לי "האחד".
שיחקה בשתי סדרות טלוויזיה קצרות ימים: בסדרת הפשע "קארן סיסקו"‏ (2003) לצד רוברט פורסטר ושודרה ב־ABC ובסדרת המדע הבדיוני "על הסף" (2005) ששודרה ב־CBS. ב-2005 הופיעה בתור לוסיל בעיבוד הקולנועי לספרו של פרנק מילר "עיר החטאים". שנה לאחר מכן הופיעה בסרט "לילה מוטרף במוזיאון".
הופיעה בהצגת התיאטרון "After the Fall". ב-2006 הופיעה בהצגת האוף ברודוויי מאת טנסי ויליאמס "פתאום, בקיץ האחרון".
שיחקה את אמנדה, סוכנתו של וינסנט צ'ייס, בסדרת הכבלים "הפמליה" ושיחקה את התפקיד הנשי הראשי במותחן "רצח מוצדק".
כיכבה בתפקיד אבי בהצגה "Desire Under the Elms" מאת יוג'ין או'ניל בין ה-17 בינואר ל-17 בפברואר ב"תיאטרון גודמן" בשיקגו. צ'ארלס אישרווד מהניו יורק טיימס שיבח את הופעתה: "גברת גוג'ינו מציגה עומק ומגוון ביטוי ואני לא יכול לדמיין שום שחקנית אחרת שתעשה את הדמות בכזו אמינות. היא פשוט נהדרת". במהלך שלושת החודשים הראשונים של 2009, הופיעה בשלושה סרטים: במותחן "התאום", בעיבוד הקולנועי לספרו של אלן מור "השומרים" בו שיחקה את סאלי יופיטר ובסרט ההרפתקאות המחודש "המירוץ להר המכשפות" בו שיחקה לצד דוויין ג'ונסון. "נשים מסובכות".
ב-2011 שיחקה את ד"ר ורה גורצקי בסרט האקשן-פנטזיה "סאקר פאנץ'".
ב-2017 שיחקה בסרט ההרפתקאות "המקום בינינו". ב-2018 שיחקה בסדרה "מי מתגורר בבית היל". ב-2019 החל לככב בסדרת הפשע "ג'ט" בתפקיד דייזי "ג'ט" קוולסקי. ב-2020 שיחקה בסדרה "מי מתגורר באחוזת בליי".
הערות שוליים

↑  Critics Choice Awards 2024: All the Winners, TIME, ‏2024-01-15 (באנגלית)
| --- | --- |
בקרת זהויות :  NLI: 987007386792105171  PLWABN: 9810656543305606  BNE: XX976461  BnF: cb14071472c (data)  CANTIC: a11821589  GND: 141613009  ISNI: 0000 0001 1469 059X  LCCN: nr99029158  MusicBrainz: 6ca8eb2b-d0b1-4e24-a809-c596c41e7bfa  NKC: xx0145498  NTA: 395986478  SUDOC: 077186265  Trove: 1457775  VIAF: 22064389   WorldCat (עם VIAF): 22064389
קנאה

ערך זה עוסק ברגש אנושי. אם התכוונתם לסרט קולנוע, ראו .
ציור מאת תאודור ז'ריקו של אשה מקנאת
צרות עין. ציור של ויליאם בלייק
קנאה היא התייחסות רגשית שלילית של פרט לבעליו של טובין הנתפשים כבעלי ערך חיובי.
קנאה היא רגש המתעורר אצל אדם וכנראה גם אצל בעלי חיים מסוימים, בשל הצלחתו של פרט אחר ובשל תחושת נחיתות יחסית לפרט זה.
זהו רגש הכרוך בסבל, שמתעורר באדם כאשר לזולתו יש דבר מה שהמקנא סבור שמגיע לו או נלקח ממנו.
הקנאה מלווה לעיתים קרובות בהרגשת קיפוח, בתוקפנות וברצון לנקום.
בהקשר של יחסים בין בני זוג, קנאה היא חשד בבגידה, שמתעורר למשל במקרה שבו בן הזוג מביע סימני חיבה כלפי זרים.
בעברית, לפועל "לקנא ל־" יש משמעות אחרת. היא מציינת תמיכה בדבר מסוים או ברעיון מסוים, והתנגדות קשה לכל מי שמנסה לפגוע בדבר זה. שם הפעולה של פועל זה הוא קנאות.
יש המציינים כי רגש זה, בניגוד לרגשות אחרים, הוא רגש אנושי, שלא מצוי אצל בעלי חיים, אך בעלי חיים עשויים לגלות קנאה כלפי בני מינם בכל הנוגע למעמד השליטה בלהקה או בתחרות על נקבות. בעלי חיים מבויתים מתחרים על תשומת לבו של המטפל ומגלים קנאה ברורה כשהאדם הקרוב ללבם מתייחס לבעל חיים אחר ומתעלם מהם.
תאוריות פילוסופיות ופסיכולוגיות

אריסטו רואה בקנאה כאב למול הצלחתו של הזולת; והפילוסוף ראסל רואה בו, הסיבה להיעדר תחושת אושר. אובידיוס, המשורר הרומי, מתאר את הקנאה בספרו, מטמורפוזות. בתיאורו, הקנאה שוכנת בבית קודר וקר בבקעה. מקום בו השמש אינה מאירה, והרוח אינה נושבת. הקנאה אוכלת נחשים כדי להזין את ארסה. אולם מזונה העיקרי הוא - היא עצמה. "שנת לא תדע כי ערות בלבה דאגות יטרידוה/ אשר אנוש יד חתול קטן איבנה תמיד, לא יתן לה מנוח: היא האוכלת אוכלה את עצמה - זה ענשה בחייה."
דניאל גולמן מציין כי רגש זה הוא למעשה רגש משני, המורכב משלושה רגשות בסיסיים: כעס, פחד ועצב. אפשר לראות בקנאה התעוררות של פחד מיתרונו של הזולת, יחד עם עצבות וכעס עצמי על כך שהמקנא איננו נהנה מן היתרון שיש לזולת.
לדידו של הפילוסופ קרישנמורטי (Krishnamurti) הקנאה היא רגש מודע או לא מודע, הכרוך באי שביעות רצון של האדם מעצמו ובהערכה עצמית נמוכה, שאיננה מאפשרת לאדם המקנא להאמין ביכולתו לשדרג את מצבו. מסתבר שרגש זה נמצא במגמת עליה, ואחריות לכך הן הרשתות החברתיות, שמציגות שוב ושוב את הישגי הזולת. משום הסבל שגורמת הקנאה ונזקיה, הוא גורס שיש להפסיק להשוות את עצמנו לאחרים. על פי הסוציולוג שק (Shoeck) הקנאה היא דחף שמקורו באדם כיצור חברתי, הנוצר בזמן שקיימים שני אינדיבידואלים המסוגלים להשוות את עצמם באופן הדדי.  לדידם של הוגי דעות אלו, התרופה לקנאה היא להפסיק להשתוות לאחרים ולהתרכז בעצמי. חשוב בכל להדגיש שההשוואה לאחרים יש בה מהתועלת, משום שהיא עוזרת להפוך לטובים יותר, והיא עומדת מאחורי ההתמקצעות למשל בקרב ספורטאים ובכל תחום בעל אופי תחרותי. לא מההכרח שההשוואה תוביל לקנאה, היא בה במידה יכולה להוביל להערצה, לכבוד ולמוטיבציה להשתפר.
Envy מול Jealousy

המילה "קנאה" בעברית היא שילוב של שני מושגים, שבשפות אחרות קיימות להם מילים נפרדות. באנגלית, המילה Envy מתייחסת לתפיסה שדבר מה בעל ערך חסר לאדם, ואילו המילה Jealousy מתייחסת לחשש שהאדם עלול לאבד דבר זה.
תלמידתו של זיגמונד פרויד, הפסיכואנליטיקאית מלאני קליין הבדילה בין שני סוגי קנאה.(הקישור אינו פעיל) היא טענה שרגש הקנאה הגלוי (jealousy) מתבטא תמיד במשולש - בין שלושה אנשים. אדם אוהב אובייקט אחד ומקנא באובייקט אחר, יריב, שעלול לקחת ממנו את מושא אהבתו. סוג קנאה זה מתבטא, למשל, ביחסים בין בני זוג או בתסביך אדיפוס. סוג הקנאה השני, על פי קליין, הוא גם סוג הקנאה הבסיסי והראשוני. קנאה זו, המכונה envy, היא בעצם רגש בסיסי שנמצא בתת מודע. הוא יוצא לידי ביטוי בתור רגש של כעס פנימי שמתעורר כאשר אדם מבין שאובייקט אחר מחזיק בדבר מה שהוא עצמו חושק בו. קליין טענה שרגש זה, המהווה כוח מניע לפעולות אנושיות רבות, מתפתח כבר בגיל הינקות כאשר התינוק לא מקבל באופן תמידי את השד שמעניק לו מזון וביטחון.
הקנאה בדת > נצרות

בנצרות, הקנאה (envy) נחשבת כאחד משבעת החטאים.
ראו גם

קנאת סופרים תרבה חכמה
לקריאה נוספת

הראי"ה קוק, "חזון הצמחונות והשלום", אות ל'
דניאל גולמן, "אינטליגנציה רגשית", עמ' 312
עדין אבן-ישראל (שטיינזלץ), מילים פשוטות, הוצאת מגיד, 2023, הפרק "קנאה", עמ' 107–116
Epstein, Joseph. (2003) Envy: The seven deadly sins . New York, Oxford University Press.
Salovey, P. (1991) The Psychology of Jealousy and Envy
Schoeck, H. (1969) Envy: A theory of social behavior. New York: Harcourt, Brace and World.
Smith, R.H. (2008) Envy: Theory and research. New York, Oxford University Press.
Westhues, Kenneth (2004) The Envy of Excellence: Administrative Mobbing of High-Achieving Professors. Lewiston, New York: Edwin Mellen Press.
Lasine, Stuart. (2023) Divine Envy, Jealousy, and Vengefulness in Ancient Israel and Greece. New York: Routledge.
Lindholm, Charles (2016) Generous Envy. Digital Development Debates, issue 17 "Sharing".